Inzan sɛan iswi d ameqqran deg tmetti n yal ass ad naf Amarane Hamou ibedr-d iswi i yesɛa yinzi deg umawal-is yenna-d :  inzi s umata yessebgan-d aswir adelsan n yal timetti, tikta n ugdud, tanellayt-is, tameslayt-is, amezruy-is, ...15 atg. S yinzi nezmer ad nẓer anda yessaweḍ wegdud tamusni-s, ma d ilelli neɣ ala, ma yesɛedda yir tmeddurt neɣ ala...atg. inzi yeskan-d udem n tidet n ugdud deg yal akud adeg yal taɣult. Inzan n teqbaylit unzen ɣer tmenḍawt neɣ ɣer isuḍaf n tmetti. Wa inehhu, wa yettweṣṣi, wa yettṛebbi, wa yiwi-d isalli, wa d amezruy  atg.